
OLUPAPULA 1
(AMATEEKA N’ENKOZESA Y’OLULIMI, OBUWANGWA N’ABAWANDIISI)
ESSAAWA BBIRI N’EKITUNDU

EBIGOBERERWA

· Olupapula luno lugabanyiziddwa ebitundu bisatu A, B ne C

· Ekitundu A kya buwaze
· Mu kitundu B kola nnamba 2, 3 ne 4. Oweereddwa ebyokulondako by’oyagala okuddamu

· Mu kitundu C ggyamu ekibuuzo kimu (1) ng’okironda ku bikuweereddwa.

EKITUNDU A

Ddamu ebibuuzo byonna ebikuweereddwa mu kitundu kino

1a)  
Nga owa eby’okulabirako laga engeri ttaano(5) ez’enjawulo lwe tweyambisa obubonero obuwaabi. 





(obubonero 5)

(b)
Ddamu owandiike sentensi zino wammanga ng’ogoberera ebikuweereddwa mu bukomera






 (obubonero 5)

i. Emmere gye balidde ebaddemu omunnyo mungi era abasinga ebalemye ( saza ku nakasigirwa entabaluganda)
ii.  Omusajja  alidde ku mukazi eryenvu lye. (ddamu owandiike sentensi ng’amannya agalimu ogasikkiza nakasigirwa.)

iii. Olya biki ebyo? ( giteeke mu kyesirikidde)

iv. Omukazi yatuboggoledde nti temuddamu kunsala mu maaso.(Emboozi giteekemu obubonero bw’empandiika entuufu.)

v. Taata atutumye mu kyalo kuleeta mmere.( giteeke mu kiseera ekirijja)

(c) 
Ebikolwa ebikuweereddwa wammanga byeyambise ng’ebyemala nga kuliko erinnya erikolebwako 

(i) –jja   (ii)    Mala      (iii)  Sooka     (iv) okuba
(d)
Wandiika ensonga ssatu n’ebyokulabirako eziviirako erinnya kaamulali okugenda mu lubu lwa 1mu ne litagenda mu12Ka 

( obubonero 3)

(e)
Wandiika sentensi bbiri nga zirimu empeekera nakongezakikolwa ezeebiseera ozisazeeko







(obubonero 2)

(f)
Ddamu owandiike sentensi zino wammanga ng’ebigambo ebisaziddwako ebifudde nakasigirwa.

i. Enkoko ezo zirabika ziva kubiika mu kiyumba ekyo

ii. Olugoye luddugala nnyo
iii. Wansi wano watudde waddugala nnyo mujje mulongooseewo
iv. Watusuubizza kutuwa ssente mmeka mu kikopo ekyo tukikuwe.                         Abaana baffe babadde baakava ku ssomero bati enkuba n’etandika okutonnya.                                   


 (obubonero 5)

(g)
Emiwendo gino wammanga giteeke mu bigambo

i. 403,006.   ii.  26,000,536    iii.  1963                            (obubonero 3)

(h)
Weeyambise ebyokulabirako olage amakulu ag’enjawulo ge tufuna nga tweyambisizza akawakatirwa akajjuluzi.


 (obubonero 2)

EKITUNDU B

Ddamu ebibuuzo bisatu (3) mu kitundu kino 

Kola nnamba 2, 3, ne 4 ng’ogoberera ebikuweereddwa

Ddamu 2(a) oba 2(b)

2(a)
 Nyonnyola obulabe obw’olekedde eggwanga oluvannyuma lw’okusaanyizibwawo ebifo by’ebyobuwangwa ekikolwa ekikyase ensangi zino.








 ( obubonero 20)

· Oba

(b) 
Nnyonnyola ku bino nga bwe bikolebwa mu buwangwa bw’Abaganda. 

(a) engeri gye bayisaamu omuntu eyeetuze

 (obubonero 10)

(ii) okubika abalongo




(obubonero 10)

3 (a) 
Ku bisoko bino wammanga londako bina(4) onnyonnyole amakulu gaabyo agoomunda

i. Okuteerako omuntu eya Ssebadduka.
ii. Okukola ekintu ne Mukeerere n’amwenya.

iii. Okufuna ogwa Nanteza e Bulamba.

iv. Okweyibaala ng’omusimbu atabaala.
v. Omuntu okusigalamu akakunkuna.
vi. Okugomba mu muntu obwala.


(obubonero 04)
(b) 
Ebisoko bino wammanga londako bitaano obyeyambise mu sentensi eziggyayo amakulu gaazo
i. Omuntu  okubeera omulamu tteke.
ii. Omuntu okunaaba ennaku.
iii. Okugobera omunya mu ssubi.
iv. Enkuba okubeera ebikokyo.
v. Omuntu okukoma ku njokye.
        

(obubonero 10)

4(a) 
Maliriza engero  zino nga bwe zoogerebwa 

i. Okalya dda kadda dda........................
ii.  Kabaka tatta...........................................
iii. .................................... tekaggwaako masanda

iv. Mpaawo kitakya...............................

v. .................................. enkumbi afulumya bbiri
vi. Omugenyi ajja n’ensawo.....................
(obubonero 6)

(b) 
Engero zino wammanga nyonnyola amakulu gaazo agoomunda 

i. Nnyanja eradde tebulako jjengo

ii. Togaya kyama kya muto
iii. Nnyinimu atiibwa 
iv. Gw’olulambuza y’alusalako
v. Ennungu enkalirize ekisa tewona       `

(obubonero 10)

EKITUNDU C

Ddamu ekibuuzo kimu kyokka mu kitundu kino ng’okiggya ku nnamba 5, 6 oba 7
Kola 5(a) oba (b)

5(a) 
Buganda okufiirwa Cranemar Kalinda yakubwa omuggo gw’amaanyi era abantu ab’emirembe gyonna bajja kusigala nga bamunyumyako.  Nyonnyola ensonga eziviirako Abaganda okusigala nga boogera ku Kalinda.
oba

(b)
Nyonnyola ebintu eby’enjawulo Cranemar Kalinda by’ayagala bannabyabufuzi b’ensangi zino okukyawa nga weesigame ku kimu ku bitabo bye.

Kola 6(a) oba (b)
6(a)
Nga weesigama ku buweereza bwa Prof. Masagazi Masaazi nyonnyola engeri gy’afuvumbidde  okukuuma obuwangwa bw’ensi ye Buganda ?

oba

(b)
Nyonnyola engeri ebiwandiiko bya Prof. Masagazi Masaazi gye bituloopera ekyo ky’ali mu bulamu obwa bulijjo. 

Kola 7(a) oba (b)
7(a)
Lambulula engeri Ddamba Andrew gy’akozesezza katemba okugunjula awamu n’okubangula abavubuka b’omulembe Omutebi

oba

(b)
‘Ekitone zzaabu’ nyonnyola n’ebyokulabirako engeri kino bwekituukira ku bitone eby’enjawulo Ddamba Andrew by’alina.

BIKOMYE WANO

(c) Buganda Examination Council Mocks 2022

